stanford-oval/wikipedia huggingface dataset:
Paul Blobel

Paul Blobel
Paul Blobel (13. elokuuta 1894 Potsdam, Saksa – 7. kesäkuuta 1951 Landsberg am Lech, Länsi-Saksa) oli SS-Standartenführer ja SD:n jäsen.
Blobel otti osaa ensimmäiseen maailmansotaan ja saavutti ansiostaan ensimmäisen luokan rautaristin. Sodan jälkeen hän opiskeli arkkitehtuuria ja työskenteli ammatissa vuoteen 1931, jolloin hänet erotettiin. Tämän jälkeen Blobel liittyi natsipuolueeseen ja SS:ään.
Saksan hyökättyä Neuvostoliittoon Blobel komensi Einsatzgruppe C:n Sonderkommando 4a:ta, joka toimi Ukrainassa. Blobelin joukkio syyllistyi Kiovan juutalaisten joukkomurhaan Babi Jarin rotkossa. Hänet vapautettiin palveluksesta alkoholismin vuoksi tammikuussa 1942. Heinäkuusta 1942 vuoteen 1945 hän työskenteli niin sanotun Aktion 1005:n johdossa tehtävänään polttaa kaikki miehitettyjen alueiden joukkohautojen ruumiit niin, ettei uhrien lukumäärää pystyttäisi koskaan selvittämään. Tämä työ tehtiin rautatiekiskoista rakennetuissa kehikoissa, joissa polttopuina käytettiin bensiinillä kasteltuja ratapölkkyjä.
Blobel tuomittiin kuolemaan Nürnbergin prosessiin kuuluneessa Einsatzgruppen-oikeudenkäynnissä. Hänet teloitettiin hirttämällä Landsbergin vankilassa 7. kesäkuuta 1951.
Populaarikulttuurissa

Paul Blobelin hahmo esiintyy Gerald Greenin kirjassa Polttouhrit ja siitä tehdyssä TV-sarjassa.
Perihelin argumentti

Perihelin argumentti  \omega  on taivaanmekaniikassa kappaleen radan asentoa kuvaava suure. Se ilmoittaa kappaleen periapsidipisteen ja nousevan solmun välisen kulman asteina. Perihelin argumentti mitataan vastapäivään ratatasoa pitkin. Itse perihelin argumenttia käytetään rataelementtinä suhteellisen harvoin. Sen sijaan käytetään usein hieman tästä eroavaa perihelin pituutta ja lähdekirjallisuutta tutkiessa onkin syytä aina varmistaa kummasta kulmasta on kyse. Jos kappaleen rata on ympyrä tai jos radan kaltevuus on nolla, perihelin argumenttiä ei voida määritellä.
Aurinkoon viittaavan perihelin sijasta olisi yleisessä tapauksessa oikeampaa puhua periapsiksen argumentista, mutta suomen kielessä termi on jokseenkin vakiintunut.
Perihelioppositio

Perihelioppositio on aika, jolloin Maata etäämpänä auringosta oleva planeetta on kaikkein lähinnä maata.
Oppositiossa planeetta on melko lähellä maata, koska Maa, planeetta ja aurinko ovat suunnilleen samalla suoralla. Periheli on piste, jossa planeetta on lähinnä Aurinkoa. Niinpä auringosta kauempana oleva planeetta on lähimpänä meitä ollessaan perihelissä ja
oppositiossa. Tunnettuja ovat Marsin perihelioppositiot, jolloin Marsista on voitu tehdä tarkkoja havaintoja kaukoputkilla.
On äärimmäisen harvinaista, että Mars on täsmälleen perihelissä ollessaan oppositiossa.
Pandakääpiöahven

| Pandakääpiöahven |
| --- | --- |
 Koiras
Uhanalaisuusluokitus
 Puutteellisesti tunnettu  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Yläluokka::  Luukalat Osteichthyes
Luokka::  Viuhkaeväiset Actinopterygii
Alaluokka::  Neopterygii
Lahko::  Ahvenkalat Perciformes
Alalahko::  Labroidei
Heimo::  Kirjoahvenet Cichlidae
Suku::  Apistogramma
Laji::  nijsseni
Kaksiosainen nimi
 Apistogramma nijsseni  Kullander ,1979 
Katso myös
   Pandakääpiöahven Wikispeciesissä   Pandakääpiöahven Commonsissa 
Infobox OKNimi-testi OKIUCN-testi OK: 
Pandakääpiöahvennaaras
Pandakääpiöahven  (Apistogramma nijsseni) on vilkas kääpiökirjoahven.
Koko ja ulkonäkö

Pandakääpiöahvenen suurin koko on 9 cm.
Alkuperä

Pandakääpiöahven on kotoisin Perusta, Rio Tahuayosta.
Käyttäytyminen

Pandakääpiöahvenia voi pitää pareittain tai haaremissa, jossa on yksi koiras ja vähintään kaksi naarasta.
Vesiolot

Veden on oltava pandakääpiöahvenelle hapanta (pH alle 6) ja erittäin pehmeää, lämpötila noin 26 °C. Se pitää seisovasta tai hitaasti liikkuvasta vedestä.
Aiheesta muualla

Apistogramma nijsseni (peilipalvelin) FishBase. Froese, R. & Pauly, D. (toim.). (englanniksi)
Paul Hunter

Paul Alan Hunter (14. lokakuuta 1978 – 9. lokakuuta 2006) oli brittiläinen snookerpelaaja. Hunter meni kesällä 2004 Jamaikalla naimisiin Lindsey Fellin kanssa. Parin ainoa lapsi, tytär Evie Rose, syntyi 26. joulukuuta 2005.
Hunter ilmoitti 6. huhtikuuta 2005, että hänestä oli löydetty neuroendokriinisia kasvaimia, joiden aiheuttajaa ei tiedetty. Hän kuoli sairauteensa  27-vuotiaana 9. lokakuuta 2006. Hänen hautajaispäivänsä oli 19. lokakuuta.
Hunterin ammattilaisuran suurimmat saavutukset olivat kolme ranking-turnausvoittoa, kolme Masters-voittoa Wembleyllä sekä 114 sadan pisteen ylittävää lyöntisarjaa ammattilaisturnauksissa .
Ura

Hunter aloitti ammattiuransa vuonna 1995, voitettuaan amatööritason Pontin’s Star of the Future -turnauksen kaksi kertaa. Ensimmäinen ranking-turnausvoitto tuli vuonna 1998, kun Hunter kaatoi Regal Welsh Open -turnauksen finaalissa John Higginsin erin 9–5. Hunter nousi kauden päätteeksi 16:n parhaan joukkoon ranking-listalla.
Vuonna 2001 Hunter saavutti arvostetuimman kutsuturnauksen The Mastersin voiton, kaataen finaalissa Fergal O'Brienin erin 10–9. Hunter oli ottelussa jo 3–7 -tappiolla, mutta käänsi vielä ottelun edukseen.
WBPSA Achievement of the Year 2001 (The Masters -finaalin nousu)
Vuonna 2002 Hunter voitti peräti kaksi ranking-turnausta, joista toinen oli Welsh Openin voiton uusiminen ja toinen tuli British Open -turnauksesta. Finaaleissa kaatuivat Ken Doherty erin 9–7 sekä Ian McCulloch erin 9–4. Tämän lisäksi hän voitti toista kertaa peräkkäin The Masters -turnauksen, jonka finaalissa hän kaatoi Mark Williamsin erin 10–9.
Vielä vuonna 2004, ennen sairastumistaan, Hunter osoitti olevansa yksi Wembleyn legendoista, sillä hän voitti jälleen kerran finaalin katkaisufreimissä erin 10–9. Tämä kolmaskaan voitto ei tullut helppoa vastustajaa vastaan, sillä hävinnyt finalisti oli Ronnie O'Sullivan, joka on yksi lajin menestyneimmistä pelaajista.
Hunterin valmentajana toimi pitkään vuoden 1986 maailmanmestari Joe Johnson. Suurimman lyöntisarjansa 146 Hunter ehti tehdä vielä vuonna 2005 Premier League -kutsuturnauksessa. Hän saavutti korkeimman rankinginsa (#4) vuosina 2004–2005. Hunter oli lahjakas ja kunnioitettu pelaaja, ja hänen kuoltuaan kauden tulokaspalkintoon lisättiin hänen nimensä ja nykyään lajin kattojärjestö WBPSA jakaa palkinnon nimellä WBPSA Paul Hunter Newcomer of the Year.
Turnausvoitot > Ranking-turnaukset

British Open 2002
Welsh Open 1998, 2002
Turnausvoitot > Kutsuturnaukset

The Masters 2001, 2002, 2004
Petrokemikaali

Petrokemikaali (engl. Petrochemical) on öljyteollisuudessa käytetty käsite. Sillä tarkoitetaan öljyjalostuksen välituotetta. Petrokemikaalia käytetään muun muassa kemiantuotteiden ja polymeerien raaka-aineena.
Pekka Köykkä

| Pekka Köykkä> Henkilötiedot |
| --- | --- |
Syntynyt: 1990 (ikä 33–34)
Kansalaisuus:   Suomi
Shakinpelaaja
Titteli:  kansainvälinen mestari (2022)
Elo-luku:  2 351 (elokuussa 2022)
Korkein Elo:  2 408 (marraskuu 2018)
Pekka Köykkä (s. 1990) on suomalainen kansainvälisen mestaritason shakinpelaaja. Köykkä voitti shakin Suomen-mestaruuden vuonna 2022. Lisäksi hänellä on toinen sija vuoden 2019 shakin SM-turnauksesta. Köykkä saavutti FIDE-mestarin arvonimen vuonna 2013 ja kansainvälisen mestarin arvonimen vuonna 2022.
Köykkä oli osa Suomen joukkuetta shakkiolympialaisissa vuonna 2022.
Aiheesta muualla

FIDE-kortti: Pekka Köykkä (englanniksi)
Pekka Köykkä ChessGames.com-sivustolla (englanniksi)
Opettaja

Koululuokka
Opettaja on opetusta antava henkilö. Tavallisimmin opettaja toimii jossain oppilaitoksessa.
Opettaja opettaa oppilaita tai oppilasta jonkin tutkinnon, ammatin tai pätevyyden suorittamiseksi tai tietyn kouluvaiheen läpäisemiseksi. Opettajille on erilaisia koulutuksia ja useimmilla aloilla tämä merkitsee kasvatustieteellistä koulutusta, mutta esimerkiksi kotiopetusta musiikin instrumenttiin tai hengellistä opetusta voi antaa ilman koulutustakin.
Opettajat muodostavat pääosan kaikkien koulujen ja oppilaitosten henkilökunnasta. Lisäksi erityisesti aiemmin on ollut myös kotiopettajia, jotka käyvät oppilaan kotona opettamassa heitä, mutta tällainen opetusmuoto on kalleutensa vuoksi jäänyt kansanopetuksen yleistyessä syrjään, vaikka sitä edelleen esiintyy vähäisessä määrin.
Opettajan tehtävänä on Opetusalan ammattijärjestön määritelmän mukaan tukea ja edistää lasten, nuorten ja aikuisten oppimista ja osaamisen kehittymistä sekä tukea yksilöiden kasvua itsenäisiksi ja vastuullisiksi yhteiskunnan jäseniksi, joilla on tarvittavat tiedot ja taidot toimia muuttuvissa toimintaympäristöissä.
Kuva opettajasta muuttuu historiallisesti

Käsitykset opettajan ominaisuuksista ja opettajuuteen kohdistuvat odotukset ovat historiallisesti muuttuvia ja heijastelevat ympäröivän yhteiskunnan arvostuksia.
Opettaja nähtiin erityisesti aiemmin, Suomessa vielä 1950-luvulla, mallina ja hyvänä esimerkkinä oppilailleen ja muille yhteisön jäsenille. Oppilaskeskeisyyden korostuessa myös kuva opettajasta vähitellen muuttui. Opettajuudessa alettiin painottaa mallina olemisen ohella ja sijasta opetuksen laatua ja opettamisen taitoa.
1950–60-luvulla Suomalaisen Yhteiskunnan Tuki pyrki estämään vasemmistolaisten pääsyä opettajiksi seulomalla opettajiksi pyrkiviä nuoria.
1970-luvun Suomessa opettaja oli, vallitsevia tieto- ja viestintäkäsityksiä myötäillen, sisältöjen osaaja, joka kykeni välittämään hallitsemansa vakiintuneet käsitteet ja tiedot oppilaille. Opetuksen samansisältöisyyttä korostettiin, vaikka alettiin hyväksyä oppilaiden erilaisuus. 1970-luvun puolivälissä tehdyssä tutkimuksessa ihanneopettaja kuvattiin läheiseksi, toverilliseksi, oikeudenmukaiseksi ja johdonmukaiseksi.
1980-luvulla käsitykset tiedosta alkoivat muuttua ja myös opettajuuteen liitettiin uudenlaisia ominaisuuksia. Alettiin korostaa omien käsitysten arviointikykyä, reflektiivisyyttä.
Vuoden 1994 peruskoulun opetussuunnitelmassa korostetaan opettajien asiantuntijuuden hyödyntämistä.
Samanaikaisessa tutkimuksessa havaittiin opettajaopiskelijoiden painottavan opettajuuden laaja-alaisuutta ja mahdollisuutta liittää omia kiinnostuksia osaksi opettajuutta. Oppilaiden suuntaan opettaja nähtiin ohjaajana ja ystävänä.
2000-luvun suomalaisessa opettajuuskäsityksessä korostuu opettajan kasvatusvastuu ja tehtävät yhteiskunnassa. Opettajaopiskelijat näkivät ihanneopettajan sosiaalisena, luovana ja suvaitsevana.
Opettajat Suomen eri oppilaitoksissa

Suomen opettajien koulutustaso on poikkeuksellinen maailmassa, sillä harvassa maassa opettajilta vaaditaan ylempää korkeakoulututkintoa. Suomen PISA-menestyksen taustalla onkin katsottu vahvasti vaikuttavan opettajien korkea koulutustaso.
Opettajat Suomen eri oppilaitoksissa > Varhaiskasvatus

Varhaiskasvatuksen opettaja työskentelee 1–6-vuotiaiden lasten opettajana päiväkodissa tai päiväkodin johtajana. Lisäksi varhaiskasvatuksen opettajien työympäristönä voi olla kuntien sosiaalitoimisto (perhepäivähoidon ohjaaja) tai peruskoulu (esiopettaja).
Varhaiskasvatuksen opettaja vastaa päiväkodin kasvatus- ja opetustyöstä. Työn tavoitteena on tukea ja ohjata lapsen kasvua ja kehitystä. Varhaiskasvatuksen opettaja vastaa lapsen ja lapsiryhmän tarpeisiin soveltuvan varhaiskasvatussuunnitelman tekemisestä ja toteuttamisesta.
Työssä yhdistyvät hoito, opetus ja kasvatus. Lapselle tarjotaan mahdollisuus kehittää persoonallisuuttaan monipuolisesti leikin ja opetuksen kautta. Työhön kuuluu ruokailun, ulkoilun, lepohetkien ja muiden säännöllisten toimien hoitamisen lisäksi musiikki-, liikunta- ja leikkitoiminnan ohjaamista, lukemista, tutustumiskäyntejä sekä esiopetuksen antamista 3–6-vuotiaille. Keskeistä esiopetuksessa on innostaa lapsia oppimaan uusia asioita oman kiinnostuksensa mukaisesti. Tavoitteena on myös se, että lapsen kehitykseen ja oppimiseen vaikuttavat ongelmat havaitaan ja niihin puututaan riittävän varhain.
Yhteistyö lasten vanhempien kanssa on keskeinen osa työtä. Varhaiskasvatuksen opettaja on vanhempien kasvatuskumppani, jolloin hän tukee lasten vanhempia kasvattajina.
Varhaiskasvatuksen opettajaksi opiskelevat suorittavat koulutuksensa yliopistossa tai ammattikorkeakoulussa. Yliopistossa kasvatustieteen kandidaatin (KK) tutkinnon laajuus on 180 opintopistettä. Tutkinnon pääaineena on kasvatustiede, joka painottuu varhaiskasvatukseen (60 op). Tutkintoa on mahdollista jatkaa ylemmäksi korkeakoulututkinnoksi (kasvatustieteen maisteri, KM), jonka laajuudeksi muodostuu yhteensä 300 opintopistettä. Varhaiskasvatuksen opettajan tehtäviin kelpoisia ovat sosiaalikasvattajan, sosiaalialan ohjaajan ja sosionomin (AMK) tutkinnon suorittaneet. Sosionomin tutkinto sisältää sosiaalipedagogiikan teoriaa ja sosiaaliohjauksen menetelmiä ja vo-kelpoisuuteen vaaditaan vuodesta 2005 alkaen johdonmukaisesti valitut kaksi 8-viikkoista harjoittelua päiväkodeissa. Näistä toinen harjoittelu on niin kutsuttu pedagoginen. Tämän lisäksi myös opinnäytetyössä tulee näkyä varhaiskasvattajuuden hallinta.
Esiopetusta on kelpoinen antamaan opettaja, jolla on luokanopettajan kelpoisuus. Päiväkodissa ja peruskoulun erillisessä esiopetusryhmässä kelpoinen on myös henkilö, joka on suorittanut kasvatustieteen kandidaatin tutkinnon varhaiskasvatuksen koulutusohjelmassa tai varhaiskasvatuksen opettajan tutkinnon (lyhenne lastent.op. tai LTO). Ennen vuotta 2005 opintonsa suorittaneet sosionomit ja sosiaalikasvattajat ovat myös päteviä esiopettajaksi, mikäli ovat suorittaneet yliopistossa esi- ja alkuopetuksen pätevyyteen vaadittavat opinnot.
Opettajat Suomen eri oppilaitoksissa > Perusopetus

Peruskoulun alaluokkia (luokat 1–6) opetetaan tavallisesti luokkamuotoisessa opetuksessa, jossa yksi opettaja, luokanopettaja opettaa kaikkia tai lähes kaikkia oppiaineita. Tyypillisesti luokanopettaja on yleensä koulutukseltaan kasvatustieteen maisteri, vaikka ennen vuotta 1978 annettujen säännösten mukaisesti suoritetut kansakoulunopettajan tai peruskoulunopettajan tutkinnot antavat edelleen pätevyyden luokanopettajan virkaan.
Peruskoulun yläluokkia (luokat 7–9) opetetaan aineenopettajajärjestelmässä. Opettaja on tavallisesti sijoitettu lehtorin virkaan ja hänellä on oman alansa ylempi korkeakoulututkinto sekä vähintään 60 opintopisteen (35 opintoviikon) opinnot kaikissa opettamissaan aineissa. Lisäksi hän on suorittanut aineopinnot tai aineenopettajan pedagogiset opinnot  kasvatustieteessä. Aiemmin opettajaksi pätevöityneet alemman korkeakoulututkinnon suorittaneet opettajat ovat edelleen päteviä. Oppilaanohjaajat ovat yleensä oppilaanohjaajan koulutuksen saaneita aineen- tai luokanopettajia tai varsinaisen oppilaanohjauskoulutuksen saaneita kasvatustieteen maistereita. Aineenopettaja saa opettaa omaa ainettaan myös alaluokilla.
Erityisopetuksessa opettajat ovat useimmiten erityispedagogiikkaa pääaineena opiskelleita kasvatustieteen maistereita. Kehitysvammaisten (EHA) erityisopetusta on aiemmin antanut sosiaalitoimi, jolloin pätevyysvaatimuksena on ollut muun muassa sosiaalihoitajan tai sosionomin (AMK) tutkinto. Tämä päättyi vuoteen 1997, kun EHA-oppilaat siirtyivät perusopetuksen piiriin. Tuolloin pätevöityneet EHA-opettajat ovat edelleen kelpoisia EHA-luokanopettajia. Eri tavoin vammaisten tai kehityshäiriöisten lasten opetukseen tarvittavista pätevyyksistä on omat määräyksensä.
Opettajat Suomen eri oppilaitoksissa > Toinen aste

Lukion aineenopettajat ovat suorittaneet vähintään ylemmän korkeakoulututkinnon omassa aineessaan. Heillä tulee olla yhdessä opetettavassa aineessa vähintään 120 opintopisteen (55 opintoviikkoa) opinnot. Muissa opetettavissa aineissa pätevyyteen riittää 60 opintopisteen (35 opintoviikkoa) opinnot. Lukion opettaja on siis pätevä opettamaan myös peruskoulussa. Nykyisessä järjestelmässä ei kouluteta aineenopettajia erikseen peruskouluun ja lukioon, vaan aineenopettajalla on yleensä valmistuessaan sekä peruskoulun yläluokkien että lukion opettajan pätevyys.
Ammatillisten oppilaitosten opettajat voidaan jakaa kahteen ryhmään: yhteisten aineiden opettajat ja ammattiaineiden opettajat. Yhteisten aineiden opettajanpätevyydet ovat pääosin samat kuin lukiossa. Ammattiaineen opettajan pätevyysvaatimuksiin kuuluu oman alan yliopistotutkinto tai soveltuva ammattikorkeakoulututkinto sekä sellaisilla aloilla, joilla ei ole vastaavaa korkeakoulututkintoa, korkein mahdollinen ammatillinen tutkinto (esimerkiksi erityisammattitutkinto). Lisäksi pätevältä ammatillisen koulun opettajalta vaaditaan työkokemusta omalta opetusalalta ja ammatillisen opettajan pedagogiset opinnot.
Opettajat Suomen eri oppilaitoksissa > Korkea-aste

Yliopistoissa opettajilla ei ole pedagogisia pätevyysvaatimuksia vaan heidät valitaan yleensä tutkimuksellisten ansioidensa perusteella. Vuonna 2009 hyväksytyn uuden yliopistolain mukaan henkilöstön kelpoisuudesta säädetään yliopistojen johtosäännöissä. Yliopistoissa toimii opetustehtävissä mm. tutkijakoulutettavia, yliopistonopettajia, tutkijatohtoreita, lehtoreita ja professoreja. Nimikkeet ja pätevyysvaatimukset vaihtelevat yliopistoittain.
Ammattikorkeakouluissa opettajat ovat tuntiopettajia, lehtoreita tai yliopettajia. Tuntiopettajia ja lehtoreita koskevat olennaisin osin samat pätevyysvaatimukset kuin lukion opettajia, kun taas yliopettajilta vaaditaan vähintään jatkotutkintona suoritettu lisensiaatin tutkinto. Vanhojen opistojen opettajat ovat edelleen päteviä omiin virkoihinsa.
Aiheesta muualla

Wikimedia Commonsissa on kuvia tai muita tiedostoja aiheesta .
Sitaatteja aiheesta Opettaja Wikisitaateissa
opettaja.tv (Arkistoitu – Internet Archive)
Opettaja.fi
Sosiaalialan korkeakoulutettujen ammattijärjestö Talentia ry
Opetusalan ammattijärjestö OAJ
Suomen Opettajaksi Opiskelevien Liitto
Opetusala (Ammattinetti)
Opettajien keskustelufoorumi (Arkistoitu – Internet Archive)
Yliopiston dosentti luennoi Teknillisen korkeakoulun matematiikan luennolla.
Petrol Ofisi

| Petrol Ofisi |
| --- | --- |

Perustettu:  18. helmikuuta 1941
Toimiala:  öljy, kaasu
Kotisivu:  Kotisivut
Infobox OKVirheellinen NIMI-arvo: 
OMV Petrol Ofisi A.Ş. on turkkilainen öljy- ja kaasuyritys, joka perustettiin vuonna 1941.
Petrol Ofisi on toiminut Formula 1:sten Turkin GP:n pääsponsorina vuodet 2006–2008. Lisäksi se on sponsoroinut GP2-sarjassa Fisichella Motor Sport -tallia 2006–2007.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Petrol Ofisi
Palaíkastro

| Palaíkastro Παλαίκαστρο |
| --- | --- |
 Palaíkastron kylä.
 Palaíkastro
 Koordinaatit: 35°11′53″N, 26°15′18″E 
Valtio:  Kreikka
Hajautetun hallinnon alue:  Kreeta
Alue:  Kreeta
Alueyksikkö:  Lasíthi
Kunta:  Siteía
Hallinto:  
 – Asutustyyppi:  kylä
 – Kallikrates-koodi:  7204020101
Väkiluku (2011):  953
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Palaíkastro (kreik. Παλαίκαστρο; transl. myös Palékastro; kath.kreik. Παλαίκαστρον, Palaíkastron) on Kreikan kylä, joka sijaitsee Kreetan saaren itäosassa. Se kuuluu hallinnollisesti Siteían kuntaan, Lasíthin alueyksikköön ja Kreetan alueeseen. Aiemmin kylä kuului Ítanoksen kuntaan ja vuodesta 2011 lähtien Siteían kunnan Ítanoksen kunnallisyksikköön. Kylän väkiluku on 953 (vuonna 2011).
Palaíkastron Pyhän Kolminaisuuden (Agía Triáda) kirkko.
Palaíkastro, suomeksi ”Vanha linna”, muodostaa myös laajemman kyläyhdyskunnan (Τοπική Κοινότητα Παλαικάστρου, Topikí Koinótita Palaikástrou), johon kuuluvat varsinaisen Palaíkastron kylän lisäksi kylät Agkáthia, Chióna, Chochlakiés, Koureménos, Kyriamádi, Lýdia, Mertýdia ja Vígla sekä Toploú. Koko yhdyskunnan väkiluku on 1 227.
Palaíkastron alueen nähtävyyksiin kuuluvat muun muassa Rousolákoksen (myös Roussolákkos) minolaisaikaisen asutuksen arkeologinen alue, joka sijaitsee pari kilometriä kylästä itään lähellä Chiónan kylää, sekä Toploún luostari, joka sijaitsee noin viisi kilometriä luoteeseen.
Aiheesta muualla

Kuvia tai muita tiedostoja aiheesta Palaíkastro Wikimedia Commonsissa
Pertti Niemi & Odessa

Pertti Niemi & Odessa.
Pertti Niemi & Odessa oli suomalainen tanssimusiikkia soittanyt yhtye, joka toimi vuosina 1970–2020. Yhtyeen solisti oli porilainen tanssimuusikko Pertti Niemi (1940–2022).
Diskografia

Humppayhtye Odessa (1977)
Taivas palaa (1981)
Pertti Niemi & Odessa
Sulle vain
Olet hyvä ja hellä
Rasti ruutuun
Onnen siemen
Italian yössä
Aiheesta muualla

Kuvia tai muita tiedostoja aiheesta Pertti Niemi & Odessa Wikimedia Commonsissa
Palazzolo Vercellese

| Palazzolo Vercellese |
| --- | --- |
 Palazzolo Vercellese
 Palazzolo Vercellese
 Koordinaatit: 45°11′N, 8°14′E 
Valtio:   Italia
Alue:  Piemonte
Maakunta:  Vercelli
Hallinto:  
 – Pormestari:  Maria Franca Giorcelli
Väkiluku (1.1.2021):  1 098
 
 www.comune.palazzolovercellese.vc.it 
Infobox OKVirheellinen NIMI-arvo: 
Palazzolo Vercellese on kunta Pohjois-Italiassa Vercellin maakunnassa Piemonten alueella. Vuoden 2021 alussa kunnassa oli 1 098 asukasta. Palazzolo Vercellesen naapurikunnat ovat Camino, Fontanetto Po, Gabiano ja Trino.
Aiheesta muualla

Kuvia tai muita tiedostoja aiheesta Palazzolo Vercellese Wikimedia Commonsissa
Kunnan verkkosivut (italiaksi)
Vercellin maakunta
Alagna Valsesia | Albano Vercellese | Alice Castello | Arborio | Asigliano Vercellese | Balmuccia | Balocco | Bianzè | Boccioleto | Borgo Vercelli | Borgo d’Ale | Borgosesia | Breia | Buronzo | Campertogno | Carcoforo | Caresana | Caresanablot | Carisio | Casanova Elvo | Cellio | Cervatto | Cigliano | Civiasco | Collobiano | Costanzana | Cravagliana | Crescentino | Crova | Desana | Fobello | Fontanetto Po | Formigliana | Gattinara | Ghislarengo | Greggio | Guardabosone | Lamporo | Lenta | Lignana | Livorno Ferraris Lozzolo | Mollia | Moncrivello | Motta de’ Conti | Olcenengo | Oldenico | Palazzolo Vercellese | Pertengo | Pezzana | Pila | Piode | Postua | Prarolo | Quarona | Quinto Vercellese | Rassa | Rima San Giuseppe | Rimasco | Rimella | Riva Valdobbia | Rive | Roasio | Ronsecco | Rossa | Rovasenda | Sabbia | Salasco | Sali Vercellese | Saluggia | San Germano Vercellese | San Giacomo Vercellese | Santhià | Scopa | Scopello | Serravalle Sesia | Stroppiana | Tricerro | Trino | Tronzano Vercellese | Valduggia | Varallo | Vercelli | Villarboit | Villata | Vocca
Pertti Mäki-Hakola

| Pertti Mäki-Hakola |
| --- | --- |
 Pertti Mäki-Hakola.
Henkilötiedot
Syntynyt: 11. heinäkuuta 1951 (ikä 73) Nurmo
Poliitikko
Puolue:  Kansallinen Kokoomus
Asema:  Kansanedustaja 1999−2003
Vaalipiiri:  Vaasan vaalipiiri
Kotipaikka:  Seinäjoki
Vanhemmat:  Pentti Mäki-Hakola
Pertti Eerik Mäki-Hakola (s. 11. heinäkuuta 1951 Nurmo) on suomalainen poliitikko. Hän oli kokoomuksen kansanedustaja Vaasan vaalipiiristä vuosina 1999–2003. Mäki-Hakola on Seinäjoen kaupunginvaltuuston jäsen vuodesta 2009. Hän on Seinäjoen Energia Oy:n hallituksen puheenjohtaja.
Ura

Ennen eduskuntaa Mäki-Hakola työskenteli metsänhoitajana 1977–1990, piirimetsänhoitajana 1990–1996 ja piiripäällikkönä 1997–1999.
Mäki-Hakola on toimi Suomen Painiliiton puheenjohtajana vuosina 1999–2000.
Yksityiselämä

Myös Mäki-Hakolan isä Pentti Mäki-Hakola oli kansanedustaja.
Helmikuussa 2009 Mäki-Hakola jäi kiinni rattijuopumuksesta. Maaliskuussa Seinäjoen käräjäoikeus tuomitsi hänet 40 päiväsakkoon ja kolmen kuukauden ajokieltoon. Hän syyllistyi rattijuopumukseen toistamiseen huhtikuussa 2010 ja sai rangaistukseksi 35 päiväsakkoa ja 8 kuukautta ajokieltoa.
Mäki-Hakola vierailee mielellään Vihtori Kosolan talossa.